CELEX: 32021R1916
Language: hu
Date: 2021-11-03 00:00:00
Title: A Bizottság (EU) 2021/1916 rendelete (2021. november 3.) az 1334/2008/EK európai parlamenti és tanácsi rendelet I. mellékletének a 4-amino-5-(3-(izopropilamino)-2,2-dimetil-3oxopropoxi)-2-metilkinolin-3-karbonsavnak az aromaanyagok uniós listájára történő felvétele tekintetében történő módosításáról (EGT-vonatkozású szöveg)

2021.11.4.   
               
               
                  HU
               
               
                  Az Európai Unió Hivatalos Lapja
               
               
                  L 389/11
               
            
         A BIZOTTSÁG (EU) 2021/1916 RENDELETE
         (2021. november 3.)
         az 1334/2008/EK európai parlamenti és tanácsi rendelet I. mellékletének a 4-amino-5-(3-(izopropilamino)-2,2-dimetil-3oxopropoxi)-2-metilkinolin-3-karbonsavnak az aromaanyagok uniós listájára történő felvétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és tanácsi rendeletre (1) és különösen annak 11. cikke (3) bekezdésére,
         tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
         mivel:
         
                     (1)
                  
                  
                     Az 1334/2008/EK rendelet I. melléklete létrehozza az élelmiszerekben és azok felületén történő használatra engedélyezett aromaanyagok és alapanyagok uniós listáját, és meghatározza ezen anyagok felhasználási feltételeit.
                  
               
                     (2)
                  
                  
                     A 872/2012/EU bizottsági végrehajtási rendelet (3) elfogadta az aromaanyagok listáját, és e listát beillesztette az 1334/2008/EK rendelet I. mellékletének A. részébe.
                  
               
                     (3)
                  
                  
                     A lista naprakésszé tétele az 1331/2008/EK rendelet 3. cikkének (1) bekezdésben említett egységes eljárás révén, a Bizottság kezdeményezésére, vagy valamely tagállam vagy érintett fél kérelmére történhet.
                  
               
                     (4)
                  
                  
                     2015. február 24-én kérelmet nyújtottak be a Bizottsághoz a 4-amino-5-(3-(izopropilamino)-2,2-dimetil-3oxopropoxi)-2-metilkinolin-3-karbonsav (FL-szám: 16.130) és annak egyik sója, nevezetesen a hemiszulfát-monohidrát sója aromaanyagként történő felhasználásának engedélyezése iránt olyan különböző élelmiszerekben, amelyek az aromák és alapanyagok uniós jegyzékében említett számos élelmiszer-kategóriába tartoznak. A kérelem szerint csak ezt az anyagot és annak hemiszulfát-monohidrát sóját, az említett anyag többi sóját azonban nem, aromaanyagként kívánják az élelmiszerekhez adni. A Bizottság értesítette az Európai Élelmiszerbiztonsági Hatóságot (a továbbiakban: Hatóság), és kikérte annak véleményét. A kérelmet a Bizottság továbbá az 1331/2008/EK rendelet 4. cikkének megfelelően hozzáférhetővé tette a tagállamok számára.
                  
               
                     (5)
                  
                  
                     A Hatóság 2016. november 30-án elfogadott véleményében (4) a 16.130 FL-szám alatt értékelte az anyag és a hemiszulfát-monohidrát só biztonságosságát. Megjegyezte, hogy ez az anyag aromamódosító tulajdonságokkal rendelkezik, és arra a következtetésre jutott, hogy a használata és sói közül csak a hemiszulfát-monohidrát só használata nem vet fel biztonsági aggályokat, ha a becsült étrendi beviteli szinteken használják.
                  
               
                     (6)
                  
                  
                     A Hatóság véleményének fényében helyénvaló engedélyezni a 16.130 FL-számú anyag és hemiszulfát-monohidrát sója aromaanyagként való felhasználását a meghatározott felhasználási feltételek mellett, mivel az ilyen feltételek melletti használatuk nem vet fel biztonsági aggályokat, és várhatóan nem vezeti félre a fogyasztókat.Mivel az érintett anyagon kívül csak annak hemiszulfát-monohidrát sóját tervezik aromaanyagként az élelmiszerekhez hozzáadni, az egyértelműség érdekében helyénvaló kifejezetten jelezni, hogy az 1334/2008/EK rendelet I. melléklete A. része 2. szakaszának 1. megjegyzése erre az anyagra nem vonatkozik.
                  
               
                     (7)
                  
                  
                     Ezért az 1334/2008/EK rendelet I. mellékletének A. részét ennek megfelelően módosítani kell.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1334/2008/EK rendelet I. mellékletének A. része e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 354., 2008.12.31., 34. o.
         
         
            (2)  HL L 354., 2008.12.31., 1. o.
         
         
            (3)  A Bizottság 872/2012/EU végrehajtási rendelete (2012. október 1.) az aromaanyagoknak a 2232/96/EK európai parlamenti és tanácsi rendeletben előírt listája elfogadásáról, a listának az 1334/2008/EK európai parlamenti és tanácsi rendelet I. mellékletébe való beillesztéséről, valamint az 1565/2000/EK bizottsági rendelet és az 1999/217/EK bizottsági határozat hatályon kívül helyezéséről (HL L 267., 2012.10.2., 1. o.).
         
            (4)  EFSA Journal 2017;15(1):4660.
      
      
         
            MELLÉKLET
            Az 1334/2008/EK rendelet I. melléklete A. része 2. szakaszának 1. táblázata a 16.127 számú bejegyzés után a 16.130 FL-számú anyagra vonatkozó következő bejegyzéssel egészül ki:
            
               
                           „16.130
                        
                        
                           4-amino-5-(3-(izopropilamino)-2,2-dimetil-3oxopropoxi)-2-metilkinolin-3-karbonsav
                        
                        
                           1359963-68-0
                        
                        
                           2204
                        
                        
                            
                        
                        
                           Legalább 99 %-os vizsgálati eredmény (IR NMR MS).
                        
                        
                           Megjegyzés: Az 1334/2008/EK rendelet I. melléklete A. része 2. szakaszának 1. megjegyzése nem vonatkozik erre az anyagra.
                           Az aromaanyagként való felhasználásra vonatkozó korlátozások a karbonsav és a hemiszulfát monohidrát só összegeként kifejezve, savban kifejezve:
                           Az 1.4. kategóriában: – legfeljebb 10 mg/kg.
                           Az 1.6.3. kategóriában: – legfeljebb 30 mg/kg.
                           Az 1.8. kategóriában: – legfeljebb 30 mg/kg.
                           A 2.2.1. és 2.2.2. kategóriában: – legfeljebb 30 mg/kg.
                           A 3. kategóriában: – legfeljebb 30 mg/kg.
                           A 4.2.3. kategóriában: – legfeljebb 10 mg/kg.
                           A 4.2.4.1. kategóriában: – legfeljebb 30 mg/kg.
                           A 4.2.4.2. kategóriában: – legfeljebb 10 mg/kg.
                           A 4.2.5.1., 4.2.5.2., 4.2.5.3. és 4.2.5.4. kategóriában: – legfeljebb 30 mg/kg.
                           Az 5.1. és 5.2. kategóriában: – legfeljebb 30 mg/kg.
                           Az 5.3. kategóriában: – legfeljebb 300 mg/kg.
                           Az 5.4. kategóriában: – legfeljebb 30 mg/kg.
                           A 6.3. kategóriában: – legfeljebb 45 mg/kg.
                           A 7.2. kategóriában: – legfeljebb 15 mg/kg.
                           A 8.3.1, 8.3.2. és 8.3.3. kategóriában: – legfeljebb 15 mg/kg.
                           A 8.3.4.1., 8.3.4.2. és 8.3.4.3. kategóriában: – legfeljebb 15 mg/kg.
                           A 11.2. kategóriában: – legfeljebb 30 mg/kg.
                           A 12.4. kategóriában: – legfeljebb 30 mg/kg.
                           A 12.5. kategóriában: – legfeljebb 10 mg/l.
                           A 14.1.2., 14.1.3. és 14.1.4. kategóriában: – legfeljebb 7 mg/l.
                           A 14.1.5.1. és 14.1.5.2. kategóriában: – legfeljebb 7 mg/kg.
                           A 14.2.1. kategóriában: – legfeljebb 7 mg/l.
                           A 14.2.2. és 14.2.5. kategóriában: – legfeljebb 10 mg/l.
                           A 15.1. kategóriában: – legfeljebb 30 mg/kg.
                           A 16. kategóriában (kivéve az 1., 3. és 5. kategóriába tartozó termékeket): – legfeljebb 15 mg/kg.
                        
                        
                            
                        
                        
                           EFSA”
                        
                     
                           4-amino-5-(3-(izopropilamino)-2, 2-dimetil-3-oxopropoxi)-2 metilkinolin-3-karbonsav hemiszulfát monohidrát só
                        
                        
                           1460210-04-1
                        
                        
                           2204.1
                        
                        
                            
                        
                        
                           Szinonima: 3-kinolinkarbonsav, 4-amino-5-[2,2-dimetil-3-[(1-metiletil)amino]-3-oxopropoxi]-2-metil-, szulfát, hidrát (2:1:2).
                           Legalább 99 %-os vizsgálati eredmény (HPLC).